Boll. Soc. Hist. Nat. Balears, 30 (1986): 137-139. Palma de Mallorca 


TROBALLA DE RESTES OSTEOLOGIQUES DE Eliomys 
quercinus (MAMMALIA, RODENTIA, GLIRIDAE) A 
L'ILLA DE CABRERA 


J. A. ALCOVER. 


PARAULES CLAU: Eliomys quercinus, Cabrera, Balears. 


KEYWORDS: Eliomys quercinus, Cabrera, Balearic Islands. 


La rata cellarda (Eliomys quercinus) a les Balears viu a Pactualitat a les 
illes de Mallorca, Menorca i Formentera (KAHMANN & ALCOVER, 1974; RAH- 
MANN & THOMS, 1973; RAHMANN, 1970). Aquesta espècie d'introducció antro- 
pocòrica ha estat recentment trobada a diversos depòsits eivissencs (ALCOVER 
8 RAHMANN, 1981; ALCOVER, 1983), que testimonien la seva presència antiga 
a l'illa d'Eivissa, on actualment no hi viu. Les causes de l'extinció de l'espècie 
a Eivissa són ignotes. 

CABRERA (1904) va esmentar la presència de Eliomys quercinus a Villa 
de Cabrera. Aquesta citació, peró, no recolza sobre cap exemplar conservat 
a cap collecció científica, i sabem que aquest terióleg mai no va anar a 
col-lectar a les Balears. Les campanyes de trampeig realitzades posteriorment, 
a partir dels anys setanta, per diversos zoólegs, no han pogut documentar la 
presència de l'espècie, que no figura als catàlegs teriològics presentats per MA- 
YOL (1973), REY (1974) i ALCOVER (1979). Per aquestes raons es va consi- 
derar que l'espècie no era present a la teriofauna actual de Pilla (ALCOVER, 
1980). 

En el decurs d'una visita de prospecció realitzada per un equip del CSIC 
a l'Arxipèlag de Cabrera l'octubre de 1986 es varen trobar per primera volta 
restes Òssies d'aquesta espècie a dos depòsits de l'illa de Cabrera, la Cova des 
Penyal Blanc i la Cova des Borrí. La Cova des Penyal Blanc va subministrar 
una microfauna de vertebrats que incloia les següents espècies: Tarentola mau- 
ritanica, Aves indet., Rattus rattus, Mus musculus, Apodemus sylvaticus i Elio- 


(Y Departamento de Zoología de vertebrados. Museo de Ciencias Naturales. Madrid. 


138 J. A. ALCOVER 


mys quercinus. A la Cova des Borrí uns sediments trobats a l'esquerra de l'en- 
trada varen lliurar la seguent fauna: Tarentola mauritanica, Podarcis lilfordi, 
Puffinus puffinus mauretanicus, Columba livia, Aves indet., Rattus rattus, 
Apodemus sylvaticus, Eliomys quercinus i Oryctolagus cuniculus. Les restes 
trobades de Eliomys quercinus son escasses. Es redueixen a les segúents. Cova 
des Penyal Blanc, 1 bulla timpànica (MNCM 11235), nombre mínim d'individus: 
1. Cova des Borrí: 2 mandíbules (MNCM 11419-20); 1 húmer sense epífisi pro- 
ximal (MNCM 11421); 1 ulna (MNCM 11425); 1 fémur sense epífisi distal 
(MNCM 11422); 2 tíbies (MNCM 11423-4); nombre mínim d'exemplars: 2. 
Els materials de la Cova des Borrí semblen esser més antics que els de 
la Cova des Penyal Blanc. Tanmateix, les troballes han estat massa migrades 
com per a permetre obtenir-ne una datació precissa. 
Es mal de determinar si aquests materials provenen d'exemplars de rata 
cellarda que vivien a la mateixa illa o si provenen d'exemplars mallorquins 
transportats per ólibes. Aquests materials com a mínim dónen peu a sospitar 
que a algun moment hi ha hagut una població caprariana de Eliomys quer- 
cinus, actualment descompareguda. Si aquesta hipòtesi fos certa, Cabrera cons- 
tituiria la segona illa en el món on Eliomys quercinus s'hauria extingit. Igual- 
ment, hauria estat una de les illes més petites habitades per Eliomys quer- 
cinus. Els materials obtenguts a Cabrera revelen uns exemplars d'una talla cor- 
poral similar a la dels mallorquins i menorquins, i inferior a les dels provinents 
d'Eivissa i Formentera. 

